Document ID: /roh_data/filtered/swiss_laws_in_ROHinterleaved.jsonl.gz/27412

This text was translated from DE into Rumantsch Grischun.

Der Bundesrat sieht wettbewerbliche Ausschreibungen für Effizienzmassnahmen vor, insbesondere für Massnahmen:a. zur Förderung des sparsamen und effizienten Umgangs mit Elektrizität in Gebäuden, Anlagen, Unternehmen und Fahrzeugen;b. zur Reduktion von Umwandlungsverlusten bei elektrischen Anlagen zur Elektrizitätsproduktion und -verteilung;c. zur Nutzung nicht anders nutzbarer Abwärme für die Elektrizitätsproduktion.

Il Cussegl federal prevesa publicaziuns da concurrenza uffizialas per mesiras d’effizienza, en spezial per mesiras:a. per promover l’utilisaziun spargnusa ed effizienta d’electricitad en edifizis, en stabiliments, en interpresas ed en vehichels;b. per reducir perditas da transfurmaziun en stabiliments electrics destinads a la producziun ed a la distribuziun d’electricitad;c. per utilisar chalur persa, che na po betg vegnir utilisada autramain, per la producziun d’electricitad.